CONTRACEPCIÓ D’EMERGÈNCIA A LES URGÈNCIES D’UN CENTRE D’ATENCIÓ PRIMÀRIA

Objectiu: Descriure el tipus de població que sol·licita anticoncepció post-coital (IPC) i el seu seguiment en un servei d’urgències d’un centre d’atenció primària.

Mètode: Estudi transversal descriptiu. S’ha valorat el perfil epidemiològic mitjançant revisió d’història clínica i qüestionari que incloïa dades socio-demogràfiques, motiu i antecedents d’IPC prèvies,control ginecològic posterior i efectivitat del tractament en dones que sol·liciten IPC amb levonorgestrel (1.5mg) en el servei d’urgències d’un CAP urbà entre 2004 i 2007.

Resultats: S’han administrat 366 IPCs. L’edat mitja de la població que ha sol·licitat IPC ha estat de 24.9 anys (IC95% 24.2-25.6). Un 29.5% eren adolescents. El 57,2% eren espanyoles,un 16,5% eren sudamericanes,11,8% eren d’Europa occidental,un 2.4% eren de l’Est d’Europa i un 4.4% eren del nord d’Àfrica. Un 36% tenien estudis superiors,35.3% secundaris, 27% primaris i 1.7% cap.En el 66.4% la causa referida per demanar IPC van ser problemes amb el preservatiu, seguit d’un 28.3% que havien mantingut relacions sexuals no protegides. El 48.8% de les dones havien sol·licitat anteriorment IPC. El 16.7% van fer control ginecològic posterior. Un 2.2% de les pacients contactades van quedar embarassades.

Conclusions: En el perfil de les dones ateses, destaca l’edat elevada i que majoritàriament tenen estudis superiors o secundaris. Molt poques van seguir el control ginecològic recomanat. Gairebé la meitat de les pacients havien sol·licitat IPC anteriorment. Els problemes amb el preservatiu o la no utilització del mateix van ser la principal causa de demanda d’IPC.

Termes MESH: Postcoital contraception, primary care, levonorgestrel.